
คู่มือการให้บริการสำหรับประชาชน


การรับชำระภาษีโรงเรือนและที่ดิน



กองคลัง
 องค์การบริหารส่วนตำบลเสือหึง
อำเภอเชียรใหญ่  จังหวัดนครศรีธรรมราช
โทร  075-809247

คู่มือการให้บริการสำหรับประชาชน
การรับชำระภาษีโรงเรือนและที่ดิน
	งานที่ให้บริการ
	การรับชำระภาษีโรงเรือนและที่ดิน

	หน่วยงานที่รับผิดชอบ
	กองคลัง  องค์การบริหารส่วนตำบลเสือหึง



	ขอบเขตการให้บริการ


	สถานที่/ช่องทางการให้บริการ : 	กองคลัง  องค์การบริหารส่วนตำบลเสือหึง
						โทรศัพท์  ๐๗๕-๘๐๙๒๔๗

	ระยะเวลาการให้บริการ  : วันจันทร์ - วันศุกร์ (ยกเว้นวันหยุดราชการและวันหยุดนักขัตฤกษ์)
				      ตั้งแต่เวลา  ๐๘.๓๐ -  ๑๖.๓๐  น.

	หลักเกณฑ์  วิธีการ  และเงื่อนไขในการยื่นคำขอ



	เป็นภาษีที่จัดเก็บจากบ้านเช่า  อาคารร้านค้า  ตึกแถว  บริษัท  ธนาคาร  สำนักงาน  โรงแรม  โรงภาพยนตร์  แฟลต  อพาร์ตเม้นท์  คอนโดมิเนียม  โรงเรียนสอนวิชาชีพ  ที่ไว้สินค้า  ที่ประกอบการอุตสาหกรรม  สนามม้า  สนามมวย  สนามกอล์ฟ  ท่าเรือ  บ่อนไก่  บ่อปลา  ฟาร์มอุตสาหกรรม  คลังสินค้า  และบริเวณที่ดินที่ปกติใช้ร่วมไปกับโรงเรียน  หรือสิ่งปลูกสร้างอย่างอื่น ๆ ที่ก่อให้เกิดรายได้

	ขั้นตอน/วิธีการให้บริการ/ระยะเวลาดำเนินการ



1. เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สิน  (ภ.ร.ด.๒)  ต่อพนักงานเจ้าหน้าที่ซึ่งทรัพย์สินนั้นตั้งอยู่  ตั้งแต่วันที่  ๒  มกราคม - สิ้นเดือนกุมภาพันธ์ของทุกปี
2. พนักงานเจ้าหน้าที่ออกแบบแจ้งประเมิน  (ภ.ร.ด.๘)
3. ผู้รับการประเมินต้องชำระเงิน  ภายใน  ๓๐  วัน  นับแต่วันได้รับแจ้งการประเมิน  (ภ.ร.ด.๘)
	

	รายการเอกสารหลักฐานประกอบ




ไม่มี

	อัตราโทษและค่าปรับ/ค่าธรรมเนียม



1. ผู้ใดละเลยไม่ยื่นแบบแสดงรายการ  มีความผิดโทษปรับไม่เกิน  ๒๐๐  บาท
2. ผู้ใดยื่นแบบแสดงรายการไม่ถูกต้องตามความเป็นจริง  หรือไม่สมบูรณ์  มีความผิดต้องระวางโทษจำคุกไม่เกิน  ๖  เดือน  หรือปรับไม่เกิน  ๕๐๐  บาท  หรือทั้งจำทั้งปรับ  และเรียกเก็บภาษีย้อนหลังได้ไม่เกิน  ๕  ปี
3. ถ้าชำระภาษีเกินกำหนด  ๓๐  วัน  นับจากวันได้รับแจ้งการประเมิน  ให้เสียเพิ่ม  ดังนี้
· ไม่เกิน  ๑  เดือน						เสียเพิ่มร้อยละ  ๒.๕
· เกิน  ๑  เดือน  แต่ไม่เกิน  ๒  เดือน			เพิ่มร้อยละ  ๕
· เกิน  ๒  เดือน  แต่ไม่เกิน  ๓  เดือน			เพิ่มร้อยละ  ๗.๕
· เกิน  ๓  เดือน  แต่ไม่เกิน  ๔  เดือน			เพิ่มร้อยละ  ๑๐
· เกิน  ๔  เดือนขึ้นไป  ให้ยึดอายัด  หรือขายทอดตลาดทรัพย์สิน  โดยมิต้องขอให้สาลสั่งหรือออกหมายยึด

	การอุทธรณ์



	หากผู้รับการประเมินไม่พอใจในการประเมิน  ให้ยื่นคำร้องขออุทธรณ์  ภายใน  ๑๕  วัน  นับแต่วันที่ได้รับแบบแจ้งการประเมิน  (ภ.ง.ด.๘)

	การรับเรื่องร้องเรียน



	หากพบปัญหา/ข้อสงสัยในการให้บริการ  สามารถติดต่อหรือแจ้งช่องทาง  ดังต่อไปนี้
1.  ยื่นคำร้องได้ที่  ที่ทำการองค์การบริหารส่วนตำบลเสือหึง 
2.  โทรศัพท์  ๐๗๕-๘๐๙๒๔๗
3.  เว็บไซต์  https://www.saerhung.go.th/

